**ΔΙΑΔΙΚΑΣΙΑ ΕΓΚΡΙΣΗΣ ΣΥΜΜΕΤΟΧΗΣ ΣΕ ΔΙΕΘΝΗ ΣΥΝΕΔΡΙΑ**

Τα μέλη της Πανεπιστημιακής Κοινότητας, τα οποία παρουσιάζουν εργασία τους σε Διεθνές Συνέδριο και επιθυμούν να χρηματοδοτηθεί η συμμετοχή τους σε αυτό, ακολουθούν την εξής διαδικασία:

* Υποβάλλουν προς την Κοσμητεία της Σχολής τους (δια του Κοσμήτορος) σχετική αίτηση, με τα απαιτούμενα συνημμένα, σύμφωνα με το επισυναπτόμενο πρότυπο.
* Ο Κοσμήτωρ κάθε Σχολής εισάγει σε Συνεδρίαση της Κοσμητείας τις αιτήσεις που του έχουν υποβληθεί.
* Η Κοσμητεία επιβεβαιώνει για κάθε αίτηση ότι πληρούνται οι προϋποθέσεις οι οποίες αναφέρονται στην απόφαση της Συγκλήτου, κατατάσσει το Συνέδριο σε ένα από τους τύπους:

**Α)** εκ των σημαντικότερων στην επιστημονική περιοχή

**Β)** συστηματικό (διενεργείται περιοδικά ανά τακτά χρονικά διαστήματα)

**Γ)** περιστασιακό (διενεργείται για ειδικούς λόγους όποτε και αν προκύψουν)

και διατυπώνει τη γνώμη της.

* Ο Κοσμήτωρ εισηγείται στην «Επιτροπή για τη χρηματοδότηση συμμετοχής σε Διεθνή Συνέδρια» σχετικά με τις αιτήσεις της Σχολής του και η Επιτροπή αποφασίζει για την έγκριση και το ύψος χρηματοδότησης έως 1.500 € ανά Συνέδριο (εκτός εξαιρετικών περιπτώσεων). Τα μέλη της Πανεπιστημιακής Κοινότητας ενημερώνονται από τον Κοσμήτορα αναφορικά με την απόφαση της Επιτροπής, η οποία πρέπει να είναι προγενέστερη από την ημερομηνία μετακίνησης.
* Μετά το πέρας του Συνεδρίου, το μέλος που συμμετείχε υποβάλλει απόδοση στον ΕΛΚΕ (κα Καστανά στη Χρ. Λαδά και κα Αλεξοπούλου στην Παν/πολη), η οποία περιλαμβάνει τα εξής έγγραφα και πρωτότυπα παραστατικά:
* Διαβιβαστικό εγγράφων (για τον αρ Πρωτ).
* Εντολή Πληρωμής (έντυπο ΕΛΚΕ Ε-ΔΠ-07-Ε4.V9), ανυπόγραφη
* Ημερολόγιο κίνησης (έντυπο ΕΛΚΕ Ε-ΔΠ-07-Ε7.V9 υπογεγραμμένο στη θέση «ΔΙΚΑΙΟΥΧΟΣ»).
* Για την πληρωμή των εισιτηρίων, σε περίπτωση μετακίνησης αεροπορικώς, πρωτότυπη Απόδειξη Πώλησης Εισιτηρίων στα στοιχεία του ΕΛΚΕ (ΑΦΜ του ΕΛΚΕ/ΕΚΠΑ, Special Research Account – University of Athens, Ονοματεπώνυμο συμμετέχοντος), απόδειξη εξόφλησης της ΑΠΕ ή κίνηση κάρτας, e ticket (ηλεκτρονική κράτηση) και κάρτες επιβίβασης.
* Τιμολόγιο Παροχής Υπηρεσιών στα στοιχεία του ΕΛΚΕ για τη διαμονή σε ξενοδοχείο στην Ελλάδα ή invoice / receipt σε προσωπικά στοιχεία ή του ΕΛΚΕ για τη διαμονή σε ξενοδοχείο στο εξωτερικό, καθώς επίσης και απόδειξη πληρωμής τους (αναγραφή μετρητοίς ή paid στο παραστατικό ή κίνηση κάρτας).
* Απόδειξη, Invoice ή Receipt για την εγγραφή στο Συνέδριο και απόδειξη πληρωμής της (αναγραφή μετρητοίς ή paid στο παραστατικό ή κίνηση κάρτας).
* Το πρόγραμμα του Συνεδρίου
* Αντίγραφο της εργασίας του
* Μια σύντομη έκθεση για το Συνέδριο (1-2 σελίδες)

Για οποιαδήποτε διευκρίνιση επί των παραστατικών και των εγγράφων που απαιτούνται μπορείτε να απευθύνεστε στο Πρωτόκολλο του ΕΛΚΕ (στη Πανεπιστημιούπολη ή στη Χρήστου Λαδά).